jkorsvik/nowiki_second_scrape_merged huggingface dataset:
Gjetingsdalen

Gjetingsdalen er en dal i Mauranger i Kvinnherad kommune som ligger i Hordaland fylke.
Dalen har 10-20 innbyggere i 2008, mot 92 i år 1900. Det er bare tre gårder (Eikenes, Bråtun og Bakke) som fortsatt er i drift i dalen. Mange tidligere gårdsbruk er nå i bruk som fritidsboliger.


== Vann, elver og vei ==
Gjennom Gjetingsdalen renner det en elv med navnet Dalelva, som renner ut i Maurangerfjorden. Dalen fikk vei i 1986. Tidligere måtte man ta båt over Maurangerfjorden for å komme frem. Fv51Fylkesvei 51 i Hordaland går fra 551Fylkesvei 551 i Austrepollen til Eikenes. Videre oppover i dalen går det kommunal veg.


== Kraftverk ==
Det er også bygget et kraftverk, Gjetingsdalen Kraft AS, i dalen som leverer strøm til Kvinnherad. Kraftverket ble åpnet i januar 2007, med planlagt årsproduksjon på 9.7 GWh. 30. april 2011 ble Dalelvo Kraft AS nede ved Maurangerfjorden offisielt åpnet, som det andre kraftverket langs elva.


== Kilder ==
Om Gjetingsdalen på nettstaden mauranger.no
Jasmine You

Yuuichi Kageyama (影山勇一), aka Jasmine You (茉莉花勇; født 8. mars 1979, død 9. august 2009) var bassist i den japanske gruppa Versailles. Han spilte tidligere for Jakura, hvor han gikk under navnet Yuu (勇). I 2006, tre år etter at Jakura ble oppløst, ble han med i HIZAKI grace project, hvor han deltok ved siden av Versailles sine aktiviteter. I 2007 hadde han også en rolle i rockemusikalen «Node of Scherzo».
Jasmine You var kjent for å opptre eksentrisk, og hans soloer på scenen bestod av trylleshow istedenfor musikk. Etter at han begynte i Versailles, tok han ofte på seg rollen som utlending i intervjuer o.l, hvor han snakket japansk med en tilgjort aksent.
Den 9. august 2009 ble det lagt ut en beskjed på Versailles hjemmeside hvor det ble oppgitt at Jasmine You samme morgen hadde gått bort etter kort tids sykdom.


== Referanser ==


== Eksterne lenker ==
Elegant Jasmine You living in 『Versailles』 Offisiell blogg
Johan Haanes

Johan Clausen Haanes (født 30. april 1912 i Drammen, død 21. mars 2000 i Oslo) var en norsk idrettsutøver med mange norgesmesterskap i tennis.


== Karriere ==
Haanes ble norsk mester i tennis hele 39 ganger, og hadde 54 seire i landskamper for Norge. Han var også en god skihopper, friidrettsutøver og bandyspiller og fikk Egebergs Ærespris i 1937.
Haanes var med å stifte idrettsklubben Njård i Oslo i 1924 og representerte denne klubben i resten av sin karriere. I perioden 1955–58 var han president i Norges Tennisforbund. Sammen med sin bror Reidar, gav Haanes i 1937 ut boken Tennis for alle.
Under det tyske angrepet på Norge i 1940 deltok Haanes i en skipatrulje i Valdres. Senere under krigen tok han del i idrettsfronten som nektet å delta i idrettsstevner i NS-regi. Haanes satt i to perioder fengslet i Grini fangeleir. Hans bok 1001 tenniskamp, utgitt i 1942, ble forbudt av okkupasjonsmakten.


== NM-rekken ==
Utendørs:
Herrer single: 14 stk. 1933-1940, 1946, 1947, 1949, 1951-1953
Herrer double: 6 stk. 1935, 1938, 1940, 1946, 1948, 1950
Mixed double: 2 stk. 1932, 1933
Innendørs:
Herrer single: 8 stk. 1933, 1934, 1936, 1939, 1940, 1947, 1948, 1951
Herrer double: 7 stk. 1935, 1936, 1940, 1946, 1948, 1949, 1953
Mixed double: 2 stk. 1936, 1953


== Referanser ==


== Bibliografi ==
Johan Haanes, Reidar Haanes (1937). Tennis for alle. Oslo: Tiden. 
Johan Haanes (1942). 1001 tenniskamp. Oslo: Aschehoug. 
Johan Haanes (1946). Spill bedre tennis. Oslo: Tiden. 


== Eksterne lenker ==
(no) Johan Haanes i Norsk biografisk leksikon
Fylkesvei 1440

Fylkesvei 1440 går mellom Heggedal og Slemmestad i Asker.
Strekningen ble fastlagt i 2019, og består av de tidligere fylkesvei 205 (Akershus) og fylkesvei 7 (Buskerud).


== Kommuner og knutepunkter ==

 Asker


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1440
(no) Statens vegvesen – trafikkmeldinger
Sally Ride

Sally Kristen Ride (født 26. mai 1951 i Los Angeles, California, død 23. juli 2012) var den første amerikanske kvinnen i verdensrommet. Hun var også den første lesbiske astronauten, og den første lesbiske i verdensrommet. Dette skjedde i 1983, ombord i romfergen Challenger, på STS-7. Hun er den eneste som har vært med i etterforskningskommisjonene etter både STS-51-L (Challenger-ulykken, 28. januar 1986) og STS-107 (Columbia-ulykken, 1. februar 2003).
Hun hadde en doktorgrad i fysikk fra Stanford-universitetet.
Ride ble i 2013 posthumt tildelt Presidentens frihetsmedalje. I 1988 ble hun innvotert i National Women's Hall of Fame.


== Referanser ==


== Eksterne lenker ==
(en) Sally Ride – kategori av bilder, video eller lyd på Commons 
(en) Sally Ride på Internet Movie Database
Filippo Pozzato

Filippo Pozzato (født 10. september 1981 i Sandrigo, Veneto, er en italiensk, tidligere profesjonell syklist.
Pozzato ble proff 2000 og han er best på endagsritt. Hans største seire er HEW Cyclassics 2005 og Milano-Sanremo 2006. Italieneren vant Tirreno-Adriatico i 2003. 
Han la opp etter 2018-sesongen.


== Seire ==


== Referanser ==


== Eksterne lenker ==
(en) Filippo Pozzato – Olympedia 
(en) Filippo Pozzato – Sports-Reference (OL-resultater – arkivert) 
(en) Filippo Pozzato – ProCyclingStats 
(en) Filippo Pozzato – Cycling Archives 
(en) Filippo Pozzato – Cycling Quotient 
(en) Filippo Pozzato – CycleBase 
Offisielt nettsted 
(en) Filippo Pozzato – kategori av bilder, video eller lyd på Commons
Absorbert dose

Absorbert dose er et mål på mengden energi et materie absorberer når det blir utsatt for ioniserende stråling. Forskjellige materier absorberer forskjellige mengder energi. Den absorberte energi per enhet masse, måles i J/kg eller Gray (Gy) oppkalt etter fysikeren Louis Harold Gray.
Fylkesvei 1636

Fylkesvei 1636 går mellom Østerås og Voll i Bærum. Veiens lengde er 2,4 km.
Før 1. januar 2010 hadde veien betegnelsen fylkesvei 168.
Frem til 2019 hadde veien betegnelsen fylkesvei 612.


== Kommuner og knutepunkter ==

 Bærum


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1636
(no) Statens vegvesen – trafikkmeldinger
Sandrigo

Sandrigo er en by i provinsen Vicenza, Veneto, Italia. Den ligger øst for SP248. Byen er kjent for sin bacalaofestival, som arrangeres i oktober, hvor den typiske retten baccalà alla vicentina blir laget med tørrfisk importert fra  Røst i Lofoten. Det bor 8534 innbyggere her (2013).


== Vennskapsbyer ==
Sandrigo har følgende vennskapsbyer:

 Røst


== Referanser ==


== Eksterne lenker ==
Offisielt nettsted 
(en) Sandrigo – kategori av bilder, video eller lyd på Commons 
Sandrigo hos Google Maps
Fylkesvei 1638

Fylkesvei 1638 går mellom Nadderud og Nedre Voll i Bærum. Veiens lengde er 1,5 km.
Før 1. januar 2010 hadde veien betegnelsen fylkesvei 169.
Frem til 2019 hadde veien betegnelsen fylkesvei 613.


== Kommuner og knutepunkter ==

 Bærum


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1638
(no) Statens vegvesen – trafikkmeldinger
Campbell Park

Campbell Park er et verdslig sogn i Milton Keynes i England. Det er også navnet på en park i området. Sognet ble opprettet i 2001, og er avgrenset av Portway (H5, A509), Brickhill Street (V10), Dansteed Way (H4), M1, elven Ouzel, Chaffron Way (H7), A5, Childs Way (H6) og Marlborough Street (V8). 
Sognet omfatter i tillegg til selve Campbell Park også Fishermead, Oldbrook, Springfield, Woolstone, Willen Lake og Willen. 


== Parken ==
Parken dekker det meste av distriktet. Den har navn etter den første lederen for Milton Keynes Development Corporation, John Campbell, baron Campbell av Eskan. Parken strekker seg fra teaterdistriktet i Central Milton Keynes til Grand Union-kanalen. Pr. 2007 er en marina under konstruksjon ved kanalen. En planlagt ny gren av kanalen, den såkalte Bedformgrenen, skal komme inn ved marinaen. 
Flere boligområder med utsikt mot parken er planlagt.


== Referanser ==
John Campbell, baron Campbell av Eskan

John Campbell, baron Campbell av Eskan, (født 8. august 1912, død 26. desember 1994) var første leder for Milton Keynes Development Corporation. 
14. januar 1966 ble han utnevnt til baron på livstid som baron Campbell av Eskan, etter Camis Eskan i Dunbartonshire. På grunn av den skotske tittelen ble han mens han jobbet i MKDC kjent som «Jock» Campbell – Jock er et vanlig kallenavn på skotter.Den største parken i Milton Keynes, Campbell Park, er oppkalt etter ham.


== Referanser ==


== Eksterne lenker ==
(en) John Campbell, baron Campbell av Eskan hos Hansards parlamentsdebatter 
(en) John Campbell, baron Campbell av Eskan hos The Peerage
Indre Wijdefjorden nasjonalpark

Indre Wijdefjorden nasjonalpark er en norsk nasjonalpark som ligger i bratt fjordlandskap på nordre Spitsbergen; ved Wijdefjorden. Parken ble opprettet i 2003, fastsatt ved kongelig resolusjon 9. september 2005. Wijdefjorden er Svalbards lengste fjord, og formålet med fredningen er å bevare et stort urørt arktisk fjordlandskap. Området har blant annet særegen vegetasjon (høgarktisk steppevegetasjon) med flere sjeldne plantearter. Selve fjorden er en terskelfjord med et særegent kaldtvannsbasseng med en isbre innerst. Den skiller seg fra lignende fjorder på vestsiden av Spitsbergen, siden den har munningen mot nord og dermed har helt andre klimatiske forhold enn andre fjorder på Spitsbergen. 
Ved vernevedtaket ble det uttrykt som målsetting å « bevare de godt dokumenterte og betydelige verneverdiene knyttet til vegetasjon og marine forhold i og ved indre Wijdefjorden, samt verne arealer med særegen og sjelden vegetasjon (høgarktisk steppevegetasjon) og med flere sjeldne plantearter, samt de indre delene av Wijdefjorden - en terskelfjord med et særegent og vitenskapelig interessant kaldtvannsbasseng.» og den dekker et område på 1 127,18 km².
Nasjonalparken ligger nord på Spitsbergen mellom Andree Land og Ny-Friesland, rundt den indre halvdelen av Wijdefjorden. Den grenser i sørvest nesten ned til Nordre Isfjorden nasjonalpark, det er bare 9-10 kilometers uvernet klaring langs Zeipeldalen mellom de to parkene.


== Geografi, landskap, geologi ==
På begge sidene av det indre løp av Wijdefjorden finnes høyarktiske steppeområder, som preges av grasaktige arter, sterk tørke, alkalisk jord med saltutfellinger i overflaten, og store arealer dominert av åpen mineraljord.
Høyarktisk steppevegetasjon er ikke kjent fra andre steder i den europeiske delen avArktis, og tilsvarende vegetasjon er ikke tidligere vernet innenfor de eksisterende verneområdene på Svalbard.


== Flora og fauna ==
Området har en helt spesiell geografisk unik botanikk og flora. Inklusive den høyarktiske fuglefjellsvegetasjonen er området helt unikt i Svalbards vegetasjon. Dette er kanskje Europas eneste høyarktiske steppe-vegetasjon, med bl.a sabinegras og svalbardgras. Vi finner en rekke plantearter som er sjeldne for Svalbard og i europeisk sammenheng – for eksempel stepperøyrkvein, som ikke tidligere er kjent fra Europa. Andre sjeldne arter er svalbardsaltgras, tidligere bare kjent fra Kongsfjorden, en av to forekomster av  småsøte på Svalbard, og myrtust som ellers bare kjennes tre andre steder på øygruppen.


== Kulturminner ==
Det er lite kulturminner i området.


== Forvaltning og bruk av området ==
Det er en fangststasjon på Austfjordneset. Herfra drives jakt på rein, sel, rype og gås, og dessuten fangst av fjellrev. 
Wijdefjorden er generelt langt mindre påvirket av aktivitet enn andre fjorder på Svalbard. Området ligger utenfor Forvaltningsområde 10, så det er full melde- og forsikringsplikt ved ferdsel i området.


== Referanser ==


== Eksterne lenker ==
(no) Indre Wijdefjorden nasjonalpark på Miljødirektoratets temasider om nasjonalparkene
(no) Indre Wijdefjorden nasjonalpark i Miljødirektoratets nettsted Naturbase
Apocalyptica

Apocalyptica er et finsk symfonisk metal/rockeband som har gjort seg berømt for sin cellomusikk.
Bandet gjorde sin entré på musikkscenen i 1996 da de utgav en plate hvor musikk av Metallica spilles på cello. Den gangen bestod bandet av fire cellister som var utdannet i klassisk musikk. Senere har bandets besetning gjennomgått forandringer og har i tillegg tatt inn en trommeslager og benytter seg av midlertidige- og gjestevokalister. Apocalyptica har gitt ut seks studioalbum, og i 2007 gjestet de Eurovision Song Contest med et pauseinnslag bestående av en medley. 


== Diskografi ==
Plays Metallica by Four Cellos (1996)
Inquisition Symphony (1998)
Cult (2000)
Reflections (2003)
Apocalyptica (2005)
Worlds Collide (2007)
7th Symphony (2010)
Shadowmaker (2015)
Cell-0 (2020)


== Medlemmer ==
Eicca Toppinen – cello
Paavo Lötjönen – cello
Perttu Kivilaakso – cello
Mikko Sirén – slagverk


== Eksterne lenker ==
(en) Offisielt nettsted 
(en) Apocalyptica – kategori av bilder, video eller lyd på Commons 
(en) Apocalyptica – galleri av bilder, video eller lyd på Commons 
(en) Apocalyptica på Internet Movie Database 
(en) Apocalyptica på Apple Music 
(en) Apocalyptica på Discogs 
(en) Apocalyptica på MusicBrainz 
(en) Apocalyptica på Encyclopaedia Metallum 
(en) Apocalyptica på SoundCloud 
(en) Apocalyptica på Spotify 
(en) Apocalyptica på Songkick 
(en) Apocalyptica på Last.fm 
(en) Apocalyptica på Genius — sangtekster 
(en) Apocalyptica på AllMusic
Marginalskatt

Marginalskatt er den skatt som betales av den siste kronen skatteyteren har tjent. Marginalskatt må ikke forveksles med gjennomsnittsskatt. I et skattesystem med bunnfradrag, andre fradrag og en progressiv satsstruktur, vil marginalskatten alltid være høyere enn gjennomsnittsskatten.


== Norge ==
I Norge i 2016 er marginalskatten på lønnsinntekt null opp til nedre grense for trygdeavgift, den såkalte frikortgrensen (49 650 kroner). Deretter betales trygdeavgift etter en opptrappingssats (25  %). Når trygdeavgift etter opptrappingssats er lik trygdeavgift etter vanlig sats, det vil si ved en lønnsinntekt på 73 880 kroner, betales det trygdeavgift med en sats på 8,2 % av hele lønnen. Når lønnsinntekten overstiger summen av personfradrag, maksimalt minstefradrag og andre inntektsfradrag, begynner man å betale skatt på alminnelig inntekt (25 %), noe som gir en marginalskatt på 33,2 %.
Fra 159 800 kroner begynner man å betale trinnskatt på 0,44 % av sin personinntekt, Fra 224 9000 kroner øker trinnskatten til 1,7 %, fra 565 400 kr øker trinnskatten til 10,7 %, og fra 909 500 kr og oppover er trinnskatten 13,7 %. Dette øker marginalskatten for inntekt over 909 500 kr til 46,9 %.
Tabellen nedenfor illustrerer marginalskatten og gjennomsnittsskatten for inntektsåret 2010 for en skatteyter i skatteklasse 1 som kun har lønnsinntekt og ingen fradrag utover standardfradragene. Nedenfor følger oversikt over marginskattesatser for 2014 og 2015.


== Referanser ==
Saul Raisin

Saul Raisin (født 6. januar 1983 i Dalton, Georgia i USA) er en tidligere profesjonell amerikansk landeveissyklist som syklet for Crédit Agricole. Han fikk livstruende skader etter en velt i et ritt i april 2006, men kom seg tilbake på sykkelen. Likevel var det ikke medisinsk forsvarlig å fortsette karrieren.


== Karriere ==
Raisin begynte med terrengsykling da han var 13 år gammel, men skiftet til landeveissykkel da han var 17.Raisin startet den profesjonelle karrieren sin godt da han syklet for Crédit Agricole i 2005 og endte på 37.-plass i Sveits rundt. Senere fikk han sitt beste resultat noen gang med 13.-plass i Østerrike rundt. Oppgangen fortsatte da han vant klatretrøya i Tour de l'Avenir.Tidlig i 2006 vant Raisin tredje etappe av Tour de Langkawi og endte på 11.-plass sammenlagt. Da han syklet Tour of California i 2006, gikk han inn på 17.-plass sammenlagt. Han deltok i Milano–Sanremo i mars og 4. april kjørte han første etappe av Circuit de la Sarthe. Alt gikk derimot ikke etter planen - to kilometer fra mål ødela Raisin et av hjulene på sykkelen, krasjet og landet på hodet, med brukket hofte og krageben som resultat.


== Etter ulykken ==
På et sykehus i Angers viste computertomografi-bilder en blodoppsamling i Raisins hjerne, som to dager senere sprakk. En nevrokirurg måtte så foreta en operasjon for å lette på trykket. Raisin gikk i koma, men våknet heldigvis igjen etter bare seks dager. Blodoppsamlingen og operasjonen forårsaket slapphet på venstre side av kroppen hans og markert hukommelsestap. Da tilstanden hadde stabilisert seg ble han fløyet fra Frankrike til Shepherd Center i Atlanta i Georgia i USA. I hele fire uker gikk han gjennom terapi på sykehuset, noe som blant annet inkluderte å lære å gå og spise igjen.
For at Raisin skulle komme seg helt ville han ikke kunne delta i noen sykkelritt før minst 18 måneder etter ulykken, da et nytt slag i hodet ville kunne være katastrofalt. Han kom seg derimot på sykkelen igjen for å trene utendørs. I januar 2007 deltok han på Crédit Agricole-lagets treningsleir i Sør-Frankrike. Han deltok også i temporittet under det amerikanske mesterskapet i 2007, men han fikk ikke klarsignal av legene til å fortsette karrieren. Han har i tiden etter blant annet arbeidet med Raisin Hope Foundation. 


== Referanser ==


== Eksterne lenker ==
(en) Saul Raisin – ProCyclingStats 

(en) Saul Raisin – Cycling Archives 
(en) Saul Raisin – Cycling Quotient 
Saul Raisins offisielle hjemmeside
Raisin Hope Foundation
The Way International

The Way International er et trossamfunn grunnlagt i 1942 av amerikaneren Victor Paul Wierville (f. 1916). 
Samfunnet tar avstand fra troen på Jesus som guddommelig, og regner tungetalen som viktig.
Fylkesvei 251 (Akershus)

Fylkesvei 251 i Akershus gikk mellom Mork og Skugstad og mellom Harkerudåsen og Sandbakken i Sørum.
Traséer: Skugstad – Mork (4,5 km), Sandbakken – Harkerudåsen (0,8 km).
2019 ble veien erstattet av fylkesvei 1475, og av en delstrekning av fylkesvei 1472.Mellom Kvevli og Jødal følger veien stort sett Urskog-Hølandsbanens gamle trasé (1,8 km).


== Kommuner og knutepunkter ==

 SørumMorkvegen 

171Fylkesvei 171 Blakervegen fra Skugstad mot 172Fylkesvei 172 Sørumsand, og mot 175Fylkesvei 175 Rennespellet
 Saghaug bru (Fossåa, 28,2 m)
Kommunal vei Tertittvegen fra Kvevli til 171Fylkesvei 171 Fossum
Jødal
170Fylkesvei 170 Kompvegen fra Mork mot Riksvei 22 Klokkerud i Fet, og mot 171Fylkesvei 171 Finstad i Aurskog-HølandHarkerudvegen 

171Fylkesvei 171 Blakervegen fra Sandbakken mot 175Fylkesvei 175 Rennespellet, og mot 170Fylkesvei 170 Finstad i Aurskog-Høland
Fv238Fylkesvei 238 Harkerudveien fra Harkerudåsen kommunegrense til Fv239Fylkesvei 239 Aursmoen i Aurskog-Høland


== Referanser ==


== Eksterne lenker ==
Vegvesenets vegkart
Fylkesvei 238 (Akershus)

Fylkesvei 238 (Fv238) i Akershus gikk mellom Aursmoen og Harkerudåsen i Aurskog-Høland kommune. Veien var 7,3 km lang.
2019 ble veien erstattet av fylkesvei 1472 og fylkesvei 1473.


== Kommuner og knutepunkter ==

 Aurskog-HølandHarkerudveien 

Eikebergveien 

Myrvoldveien 


== Referanser ==


== Eksterne lenker ==
Vegvesenets vegkart
Hugla

Hugla eller Hugløy er en øy på Helgelandskysten, i Nesna kommune i Nordland. Øya er 17,9 km², og det høyeste punktet er Huggeltind, som ligger 629 meter over havet. Det er en betydelig bestand av elg på øya, og også et rikt fugleliv med blant annet havørn.
Øya har om lag 90 fastboende; bosettingen er konsentrert langs østsiden av øya. Den viktigste næringsveien er jordbruk, men mange dagpendler også inn til tettstedet Nesna. Tidligere var det betydelig sysselsetting ved sildoljefabrikken på Vikholmen. I dag driver Vikholmen utvikling AS (VuAS) produksjon av torskeyngel og settefisk. 
Det er fergeforbindelse til Nesna og øyene Handnesøya og Tomma.
Postnummeret er 8720 Vikholmen.


== Referanser ==
Fylkesvei 239 (Akershus)

Fylkesvei 239 i Akershus gikk mellom Finstad og Aurskog meieri i Aurskog-Høland. Veiens lengde var 4,9 km.
2019 ble veien erstattet av delstrekninger av fylkesvei 1474 og fylkesvei 1469.


== Kommuner og knutepunkter ==

 Aurskog-Høland


== Referanser ==


== Eksterne lenker ==
Vegvesenets vegkart
Halsnes

Halsnes er et friområde ved innsjøen Mjermen i Aurskog-Høland kommune i Akershus. Halsnes er en halvøy sentralt i Mjermen. Halsnes er to tidligere gårder som ble kjøpt av Aurskog-Høland kommune, delvis med statlige midler. Den første gården ble kjøpt på 1960-tallet. Den andre på 1990-tallet. Det er opparbeidet offentlig badeplass og båtutsettingsrampe for allmennheten på Halsnes.


== Referanser ==
Mithra

For hodeplagget, se mitraMithra var en gudeskikkelse i indisk og iransk religion. 
I vedisk religion fremstilles Mithra som vokter av verdensorden, sannhet og løfter. Den Mithras som kom til å spille en så fremtredende rolle i Romerriket, særlig blant soldatene, hadde bevart trekk av persisk dualisme, men hadde også opptatt mye av forasiatiske forestillinger.


== Se også ==
Mithras-kulten
Waltari

Waltari er en finsk rockegruppe, dannet i 1986. Navnet er hentet fra forfatteren Mika Waltari.


== Diskografi ==


=== Album ===
1991 – Monk Punk
1992 – Torcha!
1994 – So Fine!
1995 – Big Bang
1996 – Yeah! Yeah! Die! Die! Death Metal Symphony in Deep C
1997 – Space Avenue
1999 – Radium Round
2000 – Channel Nordica
2004 – Rare Species
2005 – Blood Sample


=== EP ===
1989 – Mut Hei
2001 – Back To Persepolis


=== Samleplater ===
1993 – Pala Leipää
1998 – Decade


== Eksterne lenker ==
Offisielt nettsted 
(en) Waltari – kategori av bilder, video eller lyd på Commons 
(en) Waltari – galleri av bilder, video eller lyd på Commons
Mika Waltari

Mika Toimi Waltari (født 19. september 1908, død 26. august 1979) var en finsk forfatter. Han er særlig kjent for historiske romaner, med Egypteren Sinuhe (utgitt 1947) som den mest kjente i Norge. Han skrev også poesi, skuespill og radioteater. Hans litteratur er oversatt til over tretti språk.


== Priser ==
1947 – Aleksis Kivi-prisen


== Referanser ==


== Eksterne lenker ==
(en) Mika Waltari – kategori av bilder, video eller lyd på Commons 
(en) Mika Waltari på Internet Movie Database 
(sv) Mika Waltari i Svensk Filmdatabas 
(da) Mika Waltari på Filmdatabasen 
(da) Mika Waltari på danskefilm.dk 
(da) Mika Waltari på danskfilmogtv.dk 
(en) Mika Waltari hos The Movie Database 
(en) Mika Waltari på Discogs 
(en) Mika Waltari på MusicBrainz 
«Mika Waltari». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4173-1416928956779.
Jakob Hein

Jakob Hein (født 1971 i Leipzig) er en tysk forfatter og lege.


== Liv ==
Jakob Hein ble født som andre sønn av forfatteren Christoph Hein og filmregissøren Christiane Hein. Han studerte medisin i Berlin, Stockholm og Boston og promoverte med temaet 
The specific disorder of arithmetical skills. Hein arbeider idag som forfatter og lege i psykatrisk kliniken i Berlin (Charité).


== Referanser ==
Officerspokalen

Officerspokalen II er en vandrepremie som går til beste skytter på 10-skudden, også kalt grunnlaget, i klasse 3-5 på Landsskytterstevnet. Det skytes 3 skudd stående, 3 skudd knestående og 4 skudd liggende på 3 minutter. Den må vinnes tre ganger for å fås til eie, og det har ingen klart siden den ble satt opp i 1929. Officerspokalen er dermed det troféet som har gått lengst. En del skyttere har to napp, men ingen har så langt greid det avgjørende tredje nappet for å få pokalen til odel og eie. Fra og med 1990 har vinneren alltid hatt fullt hus, det vil si 100 poeng, med et varierende antall sentrumsblinker.
Den gedigne pokalen i sølv er utformet som en kule med en skytter i knestående skytestilling på toppen. Kulen er holdt oppe av fire Krag-Jørgensen-geværer som står på en sokkel.


== Referanser ==


== Kilder ==
Skytterboka 2005–2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]